[{"text_idx": "#000001", "text": "Bydd Cymru yn paratoi ar gyfer ge\u0302m anferthol yn erbyn Latfia nos Lun wrth groesawu De Corea i Stadiwm Dinas Caerdydd nos Iau wrth i\u2019r ddau di\u0302m gwrdd am y tro cyntaf yn eu hanes."}, {"text_idx": "#000002", "text": "Mae De Corea yn eistedd un 28fed yn rhestr detholion y byd FIFA, saith safle yn uwch na Cymru (35)"}, {"text_idx": "#000004", "text": "Dim syndod mawr yn y garfan, ond diddorol nodi ei fod wedi cynnwys pedwar golgeidwad a bod Joe Morrell a Kieffer Moore i mewn er eu bod wedi eu gwahardd rhag chwarae yn erbyn Latfia. Morrell wedi ei wahardd rhag chwarae yn erbyn Croatia hefyd!"}, {"text_idx": "#000009", "text": "Dim ond un buddugoliaeth sydd gan Cymru yn eu deg ge\u0302m diwethaf. Daeth y fuddugoliaeth yna gartref yn erbyn Latfia ym mis Mawrth."}, {"text_idx": "#000010", "text": "Mae De Corea wedi ennill tair o\u2019u deg ge\u0302m diwethaf ond ar rediad eithaf gwael ar hyn o bryd ers y fuddugoliaeth nodedig 2-1 v Portiwgal yng Nghwpan y Byd \u2013 5 ge\u0302m heb ennill. Ond, record gwell na Chymru!"}, {"text_idx": "#000011", "text": "Nid y dechreuad perffaith i Ju\u0308rgen Klinsmann, fel rheolwr newydd De Corea, ond yn dal yn ei gyfnod arbrofi gyda\u2019r ti\u0302m. 4 ge\u0302m, 2 ge\u0302m gyfartal a dwy golled."}, {"text_idx": "#000012", "text": "Bydd disgwyl i Rob Page wneud nifer o newidiadau gyda cyfle da i arbrofi gyda chwaraewyr fel Josh Sheehan sydd wedi bod yn chwarae yn dda i\u2019w glwb, Bolton."}, {"text_idx": "#000014", "text": "Efallai bydd cyfle i serennu i ambell chwaraewr sydd heb ennill capiau hyd yma sef Tom King, Morgan Fox a Liam Cullen."}]